Z A P I S N I K
39. sjednice Vijeća Gradske četvrti Podsljeme,
održane 26. lipnja 2024., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati


NAZOČNI ČLANOVI VIJEĆA:
Krešimir Kompesak, Pero Semren, Drago Boras, Tihomir Milovac, Damir Pavlek, Ivan Laco, Snježana Punjek, Luka Maloča i Anita Matković

NE NAZOČNI ČLANOVI VIJEĆA: Reana Senjković Svrčić – ispričala se, Ana Večerin Novaković – ispričala se
 
OSTALI NAZOČNI: Snježana Ordanić i Goran Rogić - GU za mjesnu samoupravu, promet, civilnu zaštitu i sigurnost
                                   
                                                                  
Predsjedava: Krešimir Kompesak, predsjednik Vijeća.
Konstatira da je prisutno 9 članova Vijeća, što znači da Vijeće može pravovaljano odlučivati, te otvara 39. sjednicu Vijeća Gradske četvrti Podsljeme.
Prije otvaranja dnevnog reda, otvara raspravu o zapisniku 38. sjednice. Bez primjedbi, jednoglasno je usvojen Zapisnik 38. sjednice.

Na prijedlog predsjednika Vijeće jednoglasno utvrđuje slijedeći:


DNEVNI RED:


[bookmark: _Hlk172537676]1.  Prijedlog prioriteta za uređivanje poljskih i šumskih puteva na području Gradske 
     četvrti Podsljeme u 2024. – usvajanje prioriteta

2.  Zahtjev za zauzimanje javne površine (parking u ulici Prilaz Kraljičinom zdencu) –   
     davanje suglasnosti

3.  Pitanja, prijedlozi i obavijesti



Ad 1.   Prijedlog prioriteta za uređivanje poljskih i šumskih puteva na području Gradske četvrti Podsljeme u 2024.

Predsjednik Vijeća obrazlaže kako smo od Gradskog ureda za mjesnu samoupravu, promet, civilnu zaštitu i sigurnost dobili inicijativu za određivanje nekoliko prioritetnih poljskih i šumskih puteva za uređivanje. Isti je dostavljen sa materijalima za sjednicu. Napominje kako već nekoliko godina pokušavamo urediti dio ulice Vincekov breg, drugi dio puta Kosinci te odvojak (poljski put) ulice Čigiri, što je stanovnicima tih dijelova iznimno bitno.

Bez rasprave, Vijeće jednoglasno usvaja navedeni popis. Isti se nalazi u privitku ovog zapisnika. 
Ad 2. Zahtjev za zauzimanje javne površine (parking u ulici Prilaz Kraljičinom zdencu) 

Predsjednik Vijeća obrazlaže kako smo zaprimili upit za davanje suglasnosti za zauzimanje javne površine (parking u ulici Prilaz kraljičinom zdencu) radi održavanja eventa dodjele Michelinovih priznanja ugostiteljima iz cijele Hrvatske. Event bi bio održan 3. i 4. srpnja 2024.

Nakon kraće rasprave, Vijeće jednoglasno donosi:

[bookmark: _Hlk157431383]Z A K LJ U Č A K

o davanju suglasnosti za zauzimanje javne površine (parkiralište Prilaz kraljičinom zdencu) u periodu 3. – 4. srpnja 2024.


1. Vijeće Gradske četvrti Podsljeme suglasno je sa privremenim zauzimanjem cijelog 
    parkirališta na Prilazu kraljičinom zdencu u periodu od 3. srpnja od 8:00 sati do 4. srpnja 
    2024. do 01:00 sati, radi održavanja eventa u organizaciji METRO CASH & CARRY.

2. Ovaj će Zaključak biti dostavljen Gradskom uredu za mjesnu samoupravu, promet, civilnu 
    zaštitu i sigurnost.

 

Ad 3. Pitanja, prijedlozi i obavijesti

Luka Maloča predlaže da se na zelenoj površini iznad okretišta Mihaljevca, na kojoj je u Planu komunalnih aktivnosti projekt uređenja planira izgradnja boravišnog prostora za odrasle, uz mogućnost sadnje zelene (žive) ograde. Svi se slažu s navedenim prijedlogom.
Također moli da se uputi dopis ZET-u za konačno izdavanje projektnog zadatka za hortikulturno uređenje okretišta Gračansko dolje. 
Goran Rogić odgovara kako im je nova požurnica već poslana, a s navedenim je upoznat i Gradski ured za mjesnu samoupravu, promet, civilnu zaštitu i sigurnost.

Predsjednik Vijeća moli da se našum uredu pošalje požurnica za postavu semafora na raskrižju Podrebernica – Šestinska cesta, kao i prometno rješenje za dio u zoni OŠ Bačun, kako bi se ista izvršila do početka nove školske godine.


Sjednica je završena u 8:15 sati.

Zapisnik vodio:
Goran Rogić


									Predsjednik 
								  Vijeća Gradske četvrti
									Podsljeme

								     Krešimir Kompesak
[bookmark: _Hlk104212074]

KLASA: 024-08/24-002/164
URBROJ: 251-13-11-2/002-24-2
Zagreb, 26. lipnja 2024.





Privitak:
- izvješće o glasanju na sjednici

